Si Una Vez

Si Una Vez (באנגלית: If I Once) הוא סינגל שיווקי שהוקלט על ידי הזמרת-יוצרת האמריקאית סלינה מתוך אלבום האולפן הרביעי שלה, Amor Prohibido. הוא נכתב על ידי פיט אסטודילו והופק על ידי אחיה ומפיקה של סלינה, א.ב. קינטנייה. "Si Una Vez" הוא שיר מריאצ'י, אשר שואב השפעה מסוגת הקומביה וממוזיקת הדאנס הלטינית. מבחינה לירית, שואלת סלינה מדוע התאהבה בבן זוג אלים ופוגעני, תוך שהיא מצהירה שהיא לעולם לא תחזור על טעות שכזו. המילים שלו מרמזות על אהבה נכזבת והעצמה נשית. "Si Una Vez" קיבל ביקורות חיוביות מטעם מבקרי המוזיקה, שטענו כי באמצעות השיר, ניתן להבחין ביכולות הקוליות של סלינה. במהלך טקס פרסי הפופ של BMI, קיבל השיר את פרס "סינגל השנה", על הצלחתו הרבה. מוזיקאים רבים הקליטו את השיר מאז יצא, תוך שכללו אותו באלבומיהם. בין המוזיקאים ניתן למנות את: אלישיה וילריאל, איווי קווין, גירל אין קומה ומני מנואל. הגרסה האחרונה מביניהן הגיעה למקום הראשון במצעד השירים הטרופיים של בילבורד ודורגה כשיר הטרופי המצליח ביותר בארצות הברית בשנת 1996. "Si Una Vez" נכתב על ידי רקדן הגיבוי והסולן של סלינה ולוס דינוס, פיט אסטודילו. השיר נכתב בשיתוף אחיה ומפיקה של סלינה א.ב. קינטנייה והופק על ידי קינטנייה ביחד עם בבו סילווטי. קלידן הקבוצה, ריקי ולה סיפר בריאיון בשנת 2002 כיצד הלהקה שכרה חצוצרן מקצועי על מנת להקליט חלקים מהשיר. בגרסה החיה של השיר שהושמעה באסטרודום בהופעה האחרונה של סלינה בשנת 1995, החצוצרה הוחלפה בקולות אחרים. "Si Una Vez" הוא שיר מריאצ'י בשפה הספרדית עם השפעות של סוגת הקומביה ומוזיקת הדאנס הלטינית. הסופרת דבורה פרדז כינתה את "Si Una Vez" כשיר שמושפע ממוזיקת פאנק רוק. בשנת 2002, א.ב. דיבר על כך ש-Amor Prohibido היה מורכב ממוזיקה ניסיונית וכבדה והוסיף כי השיר "Si Una Vez", נועד להפוך אותו לקליל ועכשווי יותר. בשיר יש שימוש בגיטרה מקסיקנית, בשילוב מפעם של קומביה. "Si Una Vez" נכתב בסולם של רה מינור, תוך שיש לו 84 פעימות לדקה. הוא משלב מוזיקה המורכבת מכמה כלי נגינה, ביניהם: פסנתר וגיטרה. מבחינה לירית, סלינה מדברת על מערכת היחסים הכוזבת שלה ותוהה מדוע היא התאהבה אי פעם בבן זוג אלים שבגד ועזב אותה ונשבעה שלעולם לא תאפשר לגבר כזה לחזור לחייה. המילים שלו מרמזות על אהבה נכזבת והעצמה נשית. "Si Una Vez" הוגדר על ידי Latin Times כאחד מעשרת שירי הקריוקי הספרדיים המושמעים בהיסטוריה. מריה ולדז, כתבת בעיתון Latin Times, כינתה את השיר כשיר "כיף להאזנה". ברדיו הציבורי של טקסס הוגדר השיר כ"שיר המזוהה ביותר עם דרום טקסס". דייוויד בראון מאנטרטיינמנט ויקלי, התייחס לשירה של סלינה וטען שמדובר "בשיר שמזכיר את הזמרת לידיה מנדוזה". ב-New University נכתב כי "השיר מבטא את התשוקה של סלינה". סלינה ביצעה את השיר במהלך הופעתה האחרונה ב-12 במרץ 1995, שהתקיימה בפסטיבל קאלה אוצ'ו במיאמי, מול למעלה מ-100,000 מעריצים. סלינה נרצחה על ידי יולנדה סלדיבר, חברתה והמנהלת לשעבר של בוטיקי הלבוש שלה, Selena Etc., ב-31 במרץ 1995. לאור המקרה, ביצעה ג'ניפר לופז את השיר בעצמה, תוך שגילמה את סלינה בסרט התיעודי שיצא עליה בשנת 1997, "סלינה". "Si Una Vez" נחשב על ידי מגזין בילבורד לאחד משירי החותם של סלינה. ב-Terra כונה "Si Una Vez" כאחת מהיצירות המפורסמות ביותר של סלינה, יחד עם שירים אחרים שלה "El Chico del Apartamento 512",‏ "Amor Prohibido" ו-"Fotos y Recuerdos". הזמרת המקסיקנית מרי בוקיטאס הקליטה את השיר לאלבום המחווה Mexico Recuerda a Selena, שיצא בשנת 2005. זמרת המריאצ'י המקסיקנית אלישיה וילריאל הופיעה והקליטה את "Si Una Vez" להופעת מחווה שהתקיימה במסגרת Selena ¡VIVE! באפריל 2005. זמרת הרגאטון האמריקאית איווי קווין הקליטה את "Si Una Vez" עבור אלבום האולפן החמישי שלה Flashback, משנת 2005. היא דיברה על כך בריאיון והצהירה כי "חשתי כבוד רב עקב כך שהייתי מסוגלת להקליט את אחד משיריה של סלינה". היא בחרה להקליט את "Si Una Vez" בעקבות כך שהיא טענה שהמסר שלו, גרם לה להרגיש חיבור מיוחד לשיר עצמו. ג'ונתן וידראן מ-AllMusic התייחס לגרסתה. בשנת 2010, להקת האינדי רוק גירל אין קומה הקליטה קאבר פאנק של "Si Una Vez". הלהקה החליטה להקליט את השיר מכיוון שהוא היה השיר האהוב ביותר של סלינה, על חברות הלהקה. הלהקה ביצעה את השיר בשידור חי במהלך טקס פרסי מוזיקת הטחאנו שהתקיים בשנת 2010, כהומאז' לסלינה. באפריל 2011, להקת קומביה אול-סטארז, ביצעה את גרסתה לשיר במהלך סיבוב ההופעות שלה "La Vida de un Genio", בבוליביה. הזמרת הקולומביאנית קאלי אוצ'יס ביצעה את "Si Una Vez" בפסטיבל SXSW שהתקיים בשנת 2015. המגזין Vibe טען שההופעה של אוצ'יס הייתה "מצמררת". סרטון השיר "Si Una Vez" באתר יוטיוב Amor Prohibido, נבדק ב-2020-11-25 Selena - Si Una Vez, Discogs (באנגלית) Selena – Si Una Vez (באנגלית), נבדק ב-2020-11-25 Manny Manuel, Billboard Perone, James E. (2012). The Album: A Guide to Pop Music's Most Provocative, Influential, and Important Creations. ABC-CLIO. ISBN 978-0313379079. Paredez, Deborah (2012). Selenidad: Selena, Latinos, and the Performance of Memory. Duke University Press. ISBN 978-0822390893. Amor Prohibido (Media notes). Selena. EMI Latin. 2002. 724354099403. Quintanilla III, A. B, Astudillo Pete, Quintanilla III, A. B, Si Una Vez, Musicnotes.com, ‏2013-04-01 16 Songs About Female Empowerment From Latinas To Celebrate International Women's Day, web.archive.org, ‏2016-05-14 Maria G. Valdez, Happy National Karaoke Week! Celebrate With Top 10 Best Spanish Songs To Sing, Latin Times, ‏2014-04-22 (באנגלית) Nathan Cone. "Girl in a Coma "On The Record" About Their Influences". Texas Public Radio. Retrieved April 23, 2011. (ארכיון) Selena: Crossover Dreams, EW.com (באנגלית) Selena: Songs of Childhood, New University, ‏2015-09-16 (באנגלית אמריקאית) Joe Nick Patoski, Selena, Little Brown & Co (T), 1996-04-00, ISBN 978-0-316-69378-3 Testimony of Norma Martinez, web.archive.org, ‏2007-07-15 Selena, 1997-03-21, נבדק ב-2020-11-25 Nielsen Business Media Inc, Billboard, Nielsen Business Media, Inc., 2002-10-19. (באנגלית) Terra - Notícias, esportes, coberturas ao vivo, diversão e estilo de vida, Terra (ב־Brazilian Portuguese) Various - Mexico Recuerda A Selena, Discogs (באנגלית) Various - Selena ¡Vive!, Discogs (באנגלית) Flashback - Ivy Queen | Songs, Reviews, Credits | AllMusic (באנגלית אמריקאית), נבדק ב-2020-11-25 artist direct, https://www.artistdirect.com/artists/bio/ivy-queen, ARTISTdirect Burr, Ramiro (November 28, 2005). "Ivy Queen reigns in Reggaeton". Milwaukee Journal Sentinel. Retrieved April 26, 2016. Girl In A Coma, www.brownpapertickets.com "Selena's brother A.B. Quintanilla III's band Kumbia All-Starz covers "Si Una Vez"".(הקישור אינו פעיל) Alexandra Thurmond, SXSW Diary—Hanging with Colombian Soul Singer Kali Uchis, Teen Vogue (באנגלית אמריקאית) SXSW 2015: 7 Acts You Need To Know Right Now, Vibe, ‏2015-03-23 (באנגלית) Nielsen Business Media Inc, Billboard, Nielsen Business Media, Inc., 1996-05-18. (באנגלית) Gold & Platinum, RIAA (באנגלית)